ગુજરાત ચૂંટણીમાં ત્રીજો સૌથી મોટો ચહેરો હોય તો એ છે હાર્દિક પટેલ. હાર્દિકે ફરી એકવાર રાજ્યમાં ભાજપની જીત પર સવાલ ઊભા કર્યા છે. ઇકોનોમિક ટાઇમ્સમાં છપાયેલી ખબર અનુસાર, હાર્દિકે દાવો કર્યો છે કે, 'ગુજરાતમાં ઇવીએમ સાથે છેડછાડ થઇ હતી, એ પછી જ ભાજપને જીત મળી છે. હું આ વાત સાબિત કરી શકું છું. ભાજપને ખબર હતી કે, તેઓ રાજ્યમાં ચૂંટણી હારી રહ્યાં છે. ભાજપ પર કોઇ શંકા ન કરે એ માટે છેડછાડને 99 બેઠકો પર જ રોકવામાં આવી છે. તેમણે એ વિસ્તારોમાં જીત મેળવી છે, જ્યાં તેનો કોઇ આધાર નહોતો. અમે આની સામે અદાલતમાં જઇશું.'